کیا تحویل قبلہ والی آیات دورانِ جماعت نازل ہوئی تھیں؟
ایک روایت میں مذکور ہے دوران نماز آپ نے خدا کے حکم پر قبلہ رخ تبدیل کیا تھا۔ نبی کریم ﷺ حضرت بِشر بن براء بن معرورؓ کی وفات پر ان کی والدہ کے پاس تعزیت کے لیے تشریف لائے، ان کا گھر بنو سلمہ میں تھا۔ ظہر کا وقت ہو گیا تو آپ ﷺ نے مسجدِ بنو سلمہ میں نماز ادا کی۔ دو رکعتیں ادا ہو چکی تھیں کہ نماز کے دوران قبلہ تبدیل کر دیا گیا، تو آپ ﷺ نے رخ بدل لیا اور صفوں کے پیچھے تشریف لے آئے، پھر نماز مکمل کی۔ اسی وجہ سے اس مسجد کو مسجدِ ذی القبلتین کہا گیا۔ (السنن الکبریٰ للبیہقی، کتاب الصلاۃ، باب استقبال القبلۃ)